钦定古今图书集成/明伦汇编/氏族典/第435卷 > 《廖用贤尚友录》 > 左誉谟
## 钦定古今图书集成/明伦汇编/氏族典/第435卷 > 《廖用贤尚友录》 > 左誉谟

按《万姓统谱》：誉谟，绍定辛卯乡举，次年登第，授复州
景陵尉。值金兵围城，城陷被执，母妻偕子同时遇害。
朝廷命祠于岳阳，赐额闵忠，特赠承事郎。其诰词云：
“尔以一尉之微，能为张巡、许远所为，风节凛凛，今犹
有生气。朕甚嘉叹而重悯恻。岳阳立庙，视雎阳无异，
复赠员外郎，赏延于嗣。九京可作，尚慰钦哉。”